Document ID: /roh_data/filtered/fineweb-2-filterrobots_roh.jsonl.gz/35183

«KESB - dapli protecziun da la famiglia» è il titel da l'iniziativa ch'è vegnida lantschada oz a Berna. L'idea: reducir las cumpetenzas da las autoritads per la protecziun d’uffants e creschids KESB e rinforzar ils dretgs da members da la famiglia. Il comité da l’iniziativa sa cumpona per gronda part d’exponents da la partida populara svizra.
Dretg manglus
Il dretg vertent saja manglus e in privel d’abus saja evident, ha ditg il president dal comité da l’iniziativa. Uffants e giuvenils na vegnian betg sustegnids, mabain administrads. Suenter las vacanzas da stad vul il comité cumenzar cun rimnar suttascripziuns.
RR novitads 16:00